wickkiey/tamil-wikipedia-chunked huggingface dataset:
# வார்ப்புரு:Middle Kingdoms of India

<br clear=all>  
**காலக்கோடு: !! வடக்குப் பேரரசுகள் !! தெற்கு வம்சங்கள் !! பிறநாட்டு அரசுகள்**  
| **&nbsp;கி.மு 6ம் நூஆ**  
**&nbsp;கி.மு 5ம் நூஆ**  
**&nbsp;கி.மு 4ம் நூஆ**  
**&nbsp;கி.மு 3ம் நூஆ**  
**&nbsp;கி.மு 2ம் நூஆ**  
**&nbsp;கி.மு 1ம் நூஆ**  
**&nbsp;கி.மு 1ம் நூஆ**  
**&nbsp;2ம் நூற்றாண்டு**  
**&nbsp;3ம் நூற்றாண்டு**  
**&nbsp;4ம் நூற்றாண்டு**  
**&nbsp;5ம் நூற்றாண்டு**  
**&nbsp;6ம் நூற்றாண்டு**  
**&nbsp;7ம் நூற்றாண்டு**  
**&nbsp;8ம் நூற்றாண்டு**  
**&nbsp;9ம் நூற்றாண்டு**  
**10ம் நூற்றாண்டு**  
**11ம் நூற்றாண்டு** | *மகதப் பேரரசு
*நந்தப் பேரரசு  
*மௌரியப் பேரரசு
*சாதவாகனப் பேரரசு
*சுங்கப் பேரரசு
*Kuninda Kingdom
*கலிங்கம்  
*குப்தப் பேரரசு  
*பாலப் பேரரசு  
*சோலாங்கிப் பேரரசு
*சேனா வம்சம் | *பாண்டியர்  
*சேரர்  
*சோழப் பேரரசு  
*களப்பிரர்  
*பல்லவர்  
*சாளுக்கியர்
*இராஷ்டிரகூடர் | (பாரசீக ஆட்சி)  
(கிரேக்கப் படையெடுப்பு)  
*இந்தோ கிரேக்கர்கள்  
*இந்தோ-சித்தியர்
*இந்தோ-பார்த்தியர்
*குஷாண் பேரரசு
*Western Kshatrapas
*இந்தோ-சசானியர்
*Kidarite Kingdom
*Indo-Hephthalites  
(இந்தியாவில் இஸ்லாமியப் படையெடுப்பு)  
*ஷாஹி
(இந்தியாவில் இஸ்லாமியப் பேரரசுகள்) |
| --- | --- | --- | --- |
<br clear=all>
# பீட்டாநியூசு

பீட்டாநியூஸ் மென்பொருள் சம்பந்தமான செய்திகள் மற்றும் மென்பொருட்களை வழங்கும் இலவச இணையத்தளமாகும். இங்கே மென்பொருட்களின் மேம்படுத்தப்பட்ட பதிப்பு மற்றும் சோதனைப்பதிப்பு, இலவச மென்பொருட்கள் மற்றும் பணம்கொடுத்துப் பாவிக்க்கவேண்டிய மென்பொருட்களும் இவ்விணையத்தளமூடாகக் கிடைக்கின்றது. அத்துடன் கோப்புக்களைப் பராமரித்து புதிய கோப்புக்கள் வரும்போது இல்வசமான மின்னஞ்சல் மூலமாகத் தெரிவிக்கும் வசதியும் உண்டு.பிட்டொரென்ட் ஊடாகக் கோப்புக்களைப் பரிமாறும் வசதி இவ்விணையத்தளத்தில் இன்னமும் கிடையாது. இவ்விணையத்தளத்தில் கோப்புக்கள் பற்றிய கருத்துக்களும் பரிமாறப்படுகின்றபோதிலும் சில நடுநிலையற்றவையாகவும் உள்ளன சில நிறுவனங்களைப் போற்றியும் தூற்றியும் எழுதப்படும் கருத்துக்களும் காணப்படுகின்றன.
# பீட்டாநியூசு

## வெளியிணைப்புகள்

- பீட்டாநியூஸ்
- பீட்டாநியூஸ் கோப்பு மன்றம்
# அஞ்சலி (திரைப்படம்)

**அஞ்சலி** திரைப்படம் (1990) (*Anjali (1990 film)*) ஆம் ஆண்டு வெளிவந்த தமிழ்த் திரைப்படம். மணிரத்னம் என்ற புகழ் பெற்ற இயக்குநரின் இயக்கத்தில் வெளிவந்த இத்திரைப்படத்தில் ஷாமிலி, ரகுவரன், ரேவதி, பிரபு போன்ற பலர் நடித்துள்ளனர்.
# அஞ்சலி (திரைப்படம்)

## கதை

இரு குழந்தைகளுக்குத் தாயானவர் தனது மூன்றாம் குழந்தை மனநோயால் பாதிப்படைந்த குழந்தை என்பதனை அறியாமல் இருக்கின்றார். மூன்றாவதாக குழந்தை பிறக்கவுமில்லை என்ற கணவனின் கூற்றை ஏற்ற தாய் பின்னைய காலங்களில் அக்குழந்தையினைப் பற்றிய தகவல்களைப் பெறுகின்றார். தங்களுடனேயே அக்குழந்தையினை வளர வேண்டுமென்று அவர்கள் வாழும் இடத்திற்கே அழைத்தும் செல்கின்றனர். அங்கு வளரும் அச்சிறிய குழந்தையும் அவளின் சகோதரர்களால் ஆதரவு வழங்கப்படாமல் பின்னர் அவர்களின் அரவணைப்பைப் பெறுகின்றது.
# அஞ்சலி (திரைப்படம்)

## விருதுகள்

**1991 தேசிய திரைப்பட விருது (இந்தியா)**
- வென்ற விருது - சில்வர் லோட்டஸ் விருது- சிறந்த குழந்தை நட்சத்திரம்- ஷாமிலி, தருண், சுருதி
- வென்ற விருது - சில்வர் லோட்டஸ் விருது- சிறந்த ஒலிப்பதிவு- பாண்டு ரங்கன்
- வென்ற விருது - சில்வர் லோட்டஸ் விருது- சிறந்த வட்டாரத் திரைப்படம் - **அஞ்சலி** - மணிரத்னம்
# அஞ்சலி (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்தார். அனைத்து பாடல்களையும் இயற்றியவர் கவிஞர் வாலி.  
- வானம் நமக்கு
- மொட்ட மாடி
- இரவு நிலவு - எஸ். ஜானகி
- அஞ்சலி அஞ்சலி
- சம்திங் சம்திங்
- ராத்திரி நேரத்தில் - எஸ்.பி. பாலசுப்பிரமணியம்
- வேகம் வேகம் - உஷா உதூப்
# திருடா திருடா

***திருடா திருடா*** (*Thiruda Thiruda*) திரைப்படம் (1993) ஆம் ஆண்டு தமிழில் வெளிவந்த திரைப்படமாகும். மணிரத்னம் இயக்கத்தில் வெளிவந்த இத்திரைப்படத்தில் ஆனந்த், பிரசாந்த் மற்றும் பலர் நடித்துள்ளது குறிப்பிடத்தக்கது.
# திருடா திருடா

## கதை

திருட்டுத் தொழில்களில் ஈடுபடும் கதிரும் (ஆனந்த்) அழகும் (பிரசாந்த்) இணைபிரியாத நண்பர்கள் மேலும் இவர்களின் தோழியான ராசாத்தியும் இவர்களுடன் திருட்டுத் தொழிலில் ஈடுபடுகின்றாள்.காவல் துறையினரிடமிருந்து பலமுறை தப்பிச் செல்லும் இவர்கள் நடனமாடும் பெண்ணொருத்தியைச் சந்திக்கின்றனர்.மேலும் அவளின் கூற்றுப்போல 1000 கோடிகள் மதிப்புடைய பணத்தினைத் தேடியும் செல்கின்றனர்.இதன் பிறகு அவள் சர்வதேச அளவிலான திருட்டுத் தொழில்களில் ஈடுபடும் திருட்டுக் கும்பலில் ஒருத்தியெனவும் மேலும் அவள் வைத்திருக்கும் அடையாள அட்டை ஒன்றின் மூலமே அக்கும்பல்களின் தலைவனால் கடத்தப்பட்டுச் செல்லப்படும் பணத்தினைப் பெற முடியும் என்பதனையும் அறிகின்றனர்.இவற்றைத் தெரிந்து கொள்ளும் அத்திருடர்களின் தலைவன் அவனுடைய காடையர் கூட்டத்துடன் தனக்குத் துரோகம் செய்தவளைத் தேடுகின்றான்.பின்னர் அவர்கள் அப்பணத்தை எடுத்தார்களா இல்லை கதிரும் அழகும் அப்பணத்தைப் பெற்றனரா என்பதே கதையின் முடிவாகும்.
# திருடா திருடா

## பாடல்கள்

பாடலாசிரியர் - வைரமுத்து  
- கண்ணும் கண்ணும் - மனோ
- கொஞ்சும் நிலவு - அனுபமா
- வீரபாண்டிக் கோட்டையிலே- மனோ, கே.எஸ் சித்ரா
- தீ தீ - கரோலீன்
- ராசாத்தி - சாகுல் ஹமீத்
- புத்தம் புது பூமி- கே.எஸ் சித்ரா, மனோ
# திருடா திருடா

## துணுக்குகள்

- இத்திரைப்படமே இந்தியாவின் அகேலா கிரேன் மூலம் எடுக்கப்பட்ட முதல் திரைப்படமாகும்.
- ஹிந்தியில் மொழி மாற்றம் செய்யப்பட்டு சோர் சோர் என வெளியிடப்பட்டது
# திருடா திருடா

## வெளியிணைப்புகள்

- சர்வதேச திரைப்பட தரவுத் தளத்தில்
# பம்பாய் (திரைப்படம்)

***பம்பாய்*** (*Bombay*) திரைப்படம் (1995)ஆம் ஆண்டு வெளிவந்த தமிழ்த் திரைப்படமாகும். மேலும் இத்திரைப்படத்தில் வரும் சம்பவங்கள் பம்பாயில் 1992 முதல் 1993 வரை நடைபெற்ற கலவரங்களினாலும் உண்மை நிகழ்வுகளினாலும் பின்னப்பட்ட கற்பனைத் திரைப்படமாகும். இத்திரைப்படம் ஹிந்தி, தெலுங்கு ஆகிய மொழிகளில் மாற்றம் செய்து வெளியிடப்பட்டதும் குறிப்பிடத்தக்கது.
# பம்பாய் (திரைப்படம்)

## வகை

நாடகப்படம்
# பம்பாய் (திரைப்படம்)

## கதை

இந்து சமயத்தைச் சேர்ந்தவனான சேகர் (அரவிந்த் சாமி) பம்பாயிலிருந்து தமிழ்நாட்டிற்குத் தனது பெற்றோர்களைச் சந்திப்பதற்காக வருகின்றார். அங்கு இஸ்லாமிய மதத்தைச் சேர்ந்த சைலா பானு (மனிஷா கொய்ராலா)வைச் சந்திக்கின்றார். அவர் மீது காதலும் கொள்கின்றார். ஆரம்ப காலங்களில் இவரைக் கண்டு கொள்ளாத சைலா பின்னர் அவரைக் காதலிக்கின்றார். இவர்கள் காதலிப்பதை சேகர் தனது தந்தைக்கு தெரியப்படுத்தும் பொழுது தந்தை கடுங்கோபம் கொள்கின்றார். அவ்வாறு இஸ்லாமியப் பெண்ணை மணம் முடித்துக் கொடுக்கவும் முடியாதெனவும் அவர் தெரிவிக்கின்றார்.
இதனைப் பொருட்படுத்தாத சேகர் தனது காதலியான சைலா பானுவை அழைத்துக் கொண்டு பம்பாய் செல்கின்றார். அங்கு அவரைத் திருமணமும் செய்து கொள்கின்றார். பின்னர் இரு மகன்களைப் பெற்றவர்களைக் காண்பதற்காக இருவரின் குடும்பத்தாரும் அங்கு வந்து சேர்கின்றனர். இரு குடும்பத்தாரும் நல்லுறவைப் பேணவும் செய்கின்றனர். அச்சமயம் அங்கு ஏற்படும் இந்து, இஸ்லாமியக் கலவரத்தின் போது சேகரின் குழந்தைகள் காணாமல் போய்விடுகின்றனர். அங்கு வந்த இவர்களின் பெற்றோர்கள் இருவரும் வீட்டில் ஏற்படும் தீயினால் இறந்து விடுகின்றனர். பின்னர் இக்கலவரத்தில் சிக்கித் தவிக்கும் தமது இரு குழந்தைகளையும் தேடிச் செல்லும் சேகரும் பானுவும் குழந்தைகளைக் காண்கின்றனர். பின்னர் அங்கு சமாதானம் நிலவியதா என்பதே கதையின் முடிவு.
# பம்பாய் (திரைப்படம்)

## விருதுகள்

**1996 அரசியல் திரைப்படக் குழுமம் (அமெரிக்கா)**
- வென்ற விருது - சிறப்பு விருது- **பம்பாய்** - மணிரத்னம்  
**1996 தேசிய திரைப்பட விருது (இந்தியா)**
- வென்ற விருது - சிறந்த தொகுப்பாளர்- சுரேஷ் எர்ஸ்
- வென்ற விருது - நார்கிஸ் டத் விருது- சிறந்த திரைப்படம் - **பம்பாய்** - மணிரத்னம்  
**1995 பில்ம்பேர் விருது (இந்தியா)**
- வென்ற விருது - விமர்சகர்கள் விருது - **பம்பாய்** - மணிரத்னம்
- வென்ற விருது - சிறந்த நடிப்பிற்காக - மனிஷா கொய்ராலா
# பம்பாய் (திரைப்படம்)

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை வைரமுத்து இயற்றியிருந்தார்.
- அந்த அரபிக் கடலோரம் - ஏ. ஆர். ரகுமான்
- பூவுக்கு என்ன- நோல், அனுபமா
- உயிரே உயிரே- ஹரிஹரன், கே. எஸ். சித்ரா
- குச்சி குச்சி - ஹரிஹரன், சுவர்ணலதா
- கண்ணாளனே - கே. எஸ். சித்ரா
- பம்பாய் ஆரம்ப இசை- ஏ. ஆர். ரகுமான்
# பம்பாய் (திரைப்படம்)

## துணுக்குகள்

- இத்திரைப்படம் வெளியிடப்பட்டபொழுது சிங்கப்பூர், பாகிஸ்தான் மற்றும் மலேசியா போன்ற நாடுகளில் தடை செய்யப்பட்டது.
- பம்பாய் ஆரம்ப இசையானது ஆங்கிலத்திரைப்படமான லோஎட் ஒஃவ் வார் என்ற திரைப்படத்தில் உபயோகப்படுத்தப்பட்டது என்பது குறிப்பிடத்தக்கது.
# பம்பாய் (திரைப்படம்)

## வெளியிணைப்புகள்

- சர்வதேச திரைப்படத் தரவுத் தளத்தில் பம்பாய் (திரைப்படம்)
# விக்கிப்பீடியா:விசமிகளை எதிர்கொள்வது எப்படி?

- விக்கிப்பீடியாவை யாரும் தொகுக்க முடியும் என்பது உண்மைதான். ஆனால் கணக்குள்ள பயனர்களுக்கு மேலதிக வசதிகள் அல்லது அனுமதிகள் உண்டு. எடுத்துக்காட்டாக, அவர்களே பக்கங்களை பெயர் மாற்ற அல்லது நகர்த்த முடியும். ஆங்கில விக்கிப்பீடியாவில் கணக்குள்ள பயனர்கள்தான் கட்டுரைகளை ஆரம்பிக்க முடியும், தமிழ் விக்கிப்பீடியாவில் கட்டுரையை தொடங்க கணக்கு உருவாக்க வேண்டிய கட்டாயமில்லை.  
- நிர்வாகிகளுக்கு பக்கங்களை நீக்குவது, பூட்டப்பட்ட பக்கங்களை தொகுப்பது போன்ற மேலதிக அனுமதிகள் உண்டு.  
- தமிழ் விக்கிப்பீடியாவில் நிர்வாகி அணுக்கத்தை வழங்கக்கூடிய நான்கு "அதிகாரிகள்" உள்ளனர். ஆங்கில விக்கிப்பீடியாவில் மேலதிக சில கட்டமைப்புகளும் உண்டு. (இப்படி பிரிவுகள் இருந்தாலும், அனைவரும் தன்னார்வலர்களே. எவ்வளவு பொறுப்பை நீங்கள் ஏற்கின்றீர்கள், எவ்வளவு நேரத்தை தர முன்வருகின்றீர்கள், எப்படி சமூகத்தில் இயங்குகின்றீர்கள் என்பதைப் பொறுத்துதான் எந்த வித்தியாசங்களும் அமைகின்றன. மற்றப்படி அனைவரும் பயனர்களே).  
- எந்த ஒரு மாற்றமும் அண்மைய மாற்றங்கள் பக்கத்தில் பிரதிபலிக்கும். எந்த ஒரு பயனரும் அம்மாற்றங்களை கவனித்து நடவடிக்கை எடுக்க முடியும்.  
- ஒவ்வொரு பயனரும் தனக்கு முக்கியமான கட்டுரைகளை தனது கண்காணிப்புப் பட்டியலில் சேர்க்கலாம். அக்கட்டுரைகளில் எவற்றையாவது யாரேனும் மாற்றும் பொழுது அம்மாற்றங்கள் தொடர்பான தகவல்களை அந்த பயனர் மின்னஞ்சல் மூலமாகவோ, அல்லது புகுபதிகை செய்யும் பொழுதோ பெற்று நடவடிக்கை எடுக்கலாம்.  
- தமிழ் விக்கிப்பீடியா நிர்வாகிகள் அவ்வப்பொழுது தமிழ் விக்கிப்பீடியாவில் நிகழும் மாற்றங்களை கவனித்த வண்ணமே இருப்பார்கள். ஆரோக்கியமற்ற மாற்றங்கள் இடம்பெறும் பொழுது அவற்றை அவர்கள் சீர்செய்ய முயல்வார்கள்.  
- ஒரு சில குறிப்பிட்ட பக்கங்கள் அடிக்கடி கீழ்த்தரமான மாற்றங்களுக்கு உட்படுமானால் அப்பக்கங்களை பூட்டு போட்டு வைக்கலாம். அதாவது நிர்வாகிகளைத் தவிர பொது பயனர்கள் மாற்ற முடியாதபடி தொகுப்புப் பக்கத்தை முடக்க முடியும். மேலும், முதற் பக்கம் போன்ற முக்கிய சில பக்கங்கள் இப்படி பூட்டு போடப்பட்டவையே.  
- சில பயனர்கள் வேண்டும் என்றே தொடர் விசமத்தன வேலைகளில் ஈடுபட்டால் அவர்களின் ஐபி முகவரி அல்லது பயனர் கணக்கை நிலையாகவோ குறிப்பிட்ட காலத்துக்கோ தடை செய்யலாம்.  
கட்டுப்பாடுகளை படிப்படியாக தேவைக்கேற்ப உபயோகப்படுத்த முடியும். தமிழ் விக்கிப்பீடியா தமிழ் ஆர்வலர்களிடம் பரந்த ஆதரவை கொண்டிருப்பதாகவே உணர்கின்றோம். குறைகள் இருந்தால் நேரடியாக கலந்துரையாடி சரி செய்யலாம் என்ற நம்பிக்கை எமக்கு இருக்கின்றது.
# 7ஜி ரெயின்போ காலனி

**7ஜி ரெயின்போ காலனி** (*7G Rainbow Colony*) 2004 ஆம் ஆண்டு வெளி வந்த தமிழ்த் திரைப்படம். இந்தத் திரைப்படத்தில் ரவி கிருஷ்ணா அறிமுகமானார். சோனியா அகர்வால் நடித்திருந்த இப்படத்தை எழுதி இயக்கியவர் செல்வராகவன். யுவன் ஷங்கர் ராஜாவின் இசையுடன் அரவிந்த் கிருஷ்ணா ஒளிப்பதிவில் இத்திரைப்படம் உருவானது.  
15 அக்டோபர் 2004 ஆம் ஆண்டு அக்டோபர் மாதம் 15 ஆம் தேதியன்று படம் வெளியிடப்பட்டது. திரைப்படம் விமர்சன ரீதியான பாராட்டைப் பெற்றது மற்றும் வணிக ரீதியாக வெற்றியும் பெற்றது. ரவி கிருஷ்ணா தனது நடிப்பிற்காக பிலிம்பேரின் சிறந்த ஆண் அறிமுக நடிகர் (தெற்கு) விருதைப் பெற்றார். அதே நேரத்தில் யுவன் ஷங்கர் ராஜாவுக்கு சிறந்த இசையமைப்பாளருக்கான பிலிம்பேர் விருதும் வழங்கப்பட்டது.
# 7ஜி ரெயின்போ காலனி

## வகை

உண்மைப்படம் / மசாலாப்படம்
# 7ஜி ரெயின்போ காலனி

## கதை

வேலையில்லாமல் நண்பர்களுடன் சுற்றித்திரியும் இளைஞனான ரவி கிருஷ்ணா அவன் தங்கியிருக்கும் தொகுப்பு குடியிருப்பு-க்கு குடிவரும் பஞ்சாப் மாநிலத்தைச் சேர்ந்த பெண்ணொருவரைக் ( சோனியா அகர்வால் ) காதல் கொள்கின்றார். பல முறை அவரின் விருப்பத்தைத் தெரியப்படுத்த முயற்சிகளும் செய்கின்றார். இவர் பல முறை முயற்சிகள் செய்தும் பொருட்படுத்தாதிருக்கும் அப்பெண்ணிற்கு வீட்டின் மூலம் மாப்பிள்ளை ஒருவனைத் தேர்ந்தெடுக்கின்றார் அவள் தந்தை. திருமணம் நடைபெறுவதற்கு முன்பதாகவே அப்பெண்ணிடம் தவறாக நடந்து கொள்ள எத்தனிக்கும் மாப்பிள்ளையைத் தடுத்து நிறுத்துகின்றார் ரவி கிருஷ்ணா. பின்னர் அப்பெண்ணும் ரவி கிருஷ்ணாவைக் காதலிக்கின்றார். காதல் ரவி-யை செம்மைப்படுத்துகிறது. பொறுப்புடைய இளைஞனாக மாறுகிறான். பெண்ணின் தாயார் எதிர்க்கிறார். வேறு இடம் குடிபெயர்கின்றனர். பெண், வீட்டில் சிறை செய்யப்படுகின்றாள். பின்னர் தப்பிச் சென்று, ஒரு சுற்றுலா விடுதியில் இருவரும் உடலுறவினையும் கொள்கின்றனர். அதன் பிறகு சிறிய சண்டை காரணமாக தெருவிலிருந்து விலகிச் செல்லும் பொழுது ரவியின் காதலியை வாகனமொன்று மோதி இறக்கின்றார். பின்னர் காதலியின் நினைவுடனேயே வாழ்கின்றார் ரவி.
# 7ஜி ரெயின்போ காலனி

## துணுக்குகள்

தமிழ்நாட்டில் மட்டும் 92 திரைகளில் வெளியிடப்பட்ட இத்திரைப்படம் தெலுங்கு மொழியில் 7 ஜி பிரிந்தாவன் காலனி என வெளியிடப்பட்டதும் குறிப்பிடத்தக்கது.
# 7ஜி ரெயின்போ காலனி

## பாடல்கள்

7ஜி ரெயின்போ காலனி திரைப்படமானது யுவன் சங்கர் ராஜா இசையமைப்பினில் பத்து பாடல்களைக் கொண்டுள்ளது.
| பாடல் | பாடகர்கள் |  |
| --- | --- | --- |
| *நினைத்து நினைத்து பார்த்தால்* | ஷ்ரேயா கோஷல் |  |
| *கனா காணும் காலங்கள்* | ஹரிஷ் ராகவேந்திரா, சுல்தான் கான் ,மதுமிதா |  |
| *நாம் வயதுக்கு வந்தோம் * | பி. உன்னிகிருஷ்ணன், யுவன் சங்கர் ராஜா ,ஷாலினி,கங்கா |  |
| *சந்தோசத்தின் இசை * | இசை கருவிகள் |  |
| *கண் பேசும் வார்த்தைகள் * | கார்த்திக் |  |
| *இது போர்களமா* | ஹரிஸ் ராகவேந்திரா |  |
| *கனா காணும் காலங்கள்* | மதுமிதா,சுல்தான் கான் |  |
| *ஜனவரி மாதம் * | குணால் கஞ்சாவாலா, மதன்ஜி |  |
| *தீம் மியூசிக்* | இசை கருவிகள் |  |
| *நினைத்து நினைத்து பார்த்தேன்* | கிருஷ்ணகுமார் குன்னத் | } |
# விக்கிப்பீடியா:சிறப்புக் கட்டுரைகள் முன்மொழிவு/சோழர்

### சோழர்

ஏற்கனவே உள்ள பல சிறப்புக்கட்டுரைகளை காட்டிலும் உள்ளடக்கம், தரத்தில் மேம்பட்ட கட்டுரை. சிறப்புக்கட்டுரையாக அறிவிக்கப் பரிந்துரைக்கிறேன். இப்பரிந்துரைக்கு எதிரப்பு உள்ளோர் மட்டும் தெரிவிக்கலாம். பங்களிப்பாளர் பங்களிப்பு நேரத்தை மிச்சப்படுத்தமு பொருட்டு, ஆதரவு தெரிவித்து வாக்களிக்கத் தேவையில்லை. --ரவி 19:13, 18 அக்டோபர் 2006 (UTC)  
**கருத்துக்கள்**  
- மக்கள் வாழ்வியல் தொடர்பாக ஒரு இரு பந்திகள் சேர்த்தால் நன்று. மேலும் மேற்கோள்கள் மற்றும் ஆதாரங்களை சேர்த்தாலும் நன்று. --Natkeeran 19:42, 18 அக்டோபர் 2006 (UTC)
- நற்கீரனின் கருத்திற்கேற்ப சில பத்திகள் இணைக்கப்பட்டுள்ளபடியால் இக்கட்டுரையை சிறப்புக் கட்டுரையாக அறிவித்துள்ளேன். -- Sundar <sup>\பேச்சு</sup> 06:29, 8 நவம்பர் 2006 (UTC)
# மன்னா

**மன்னா** அல்லது **மனா** அல்லது **மன்னு** என்பது விவிலிய நூலில் யாத்திராகமம் நூலில் கூறப்பட்டுள்ள இசுரவேலருக்காக பாலைவனத்தில் அதியசமாக உருவாக்கப்பட்ட உணவாகும். திருக்குர்ஆனில் இது மன்னு என்று குறிப்பிடப்பட்டுள்ளது. இஸ்ரவேலர் வாக்களிக்கப்பட்ட நாட்டில் முதலாவது அறுவடை செய்த போது மன்னா பொழிவது நின்றுப்போனது. "மன் வு" அல்லது "மன்னா என்ற" எபிரேய மொழிப் பதம் "இது என்ன?" என மொழிப் பெயர்க்கப்படும். மொழியியலாளர் யோர்ஜ் கொசென் என்பவர் இப்பதம் உணவு என்ற பொருளுடைய எகிப்திய "மென்னுயு" என்ற சொல்லின் மறு வடிவம் என் கருதுகின்றார். மன்னா என்பது இன்று ஆன்மீகக் கொடைகளை குறிப்பதற்காக பயன்படுத்தப்படுகிறது.  
யூத-கிறித்தவ-இசுலாமிய சமயங்களின் படி, மன்னா அதிசயமாக கடவுளால் இசுரவேலருக்கு அவர்களது 40 ஆண்டு பாலைவன வாழ்க்கையில் கொடுக்கப்பட்டதாகும். அது இரவில் பனி போலப் பொழிந்தது. மேலும் அது கொத்துமல்லி விதையளவாகவும் முத்துப் போன்ற நிறமாகவும் காணப்பட்டது அது சூரிய வெப்பத்தால் உருகிப்போக முன்பாக சூரியோதயத்துக்கு முன்பாக சேகரிக்கப்பட்டது. அவகள் அதை சேகரித்து அரைத்து அல்லது இடித்து சமைத்தனர். சபாத்துக்கு முதல் நாள் இரட்டிப்பான அளவு மன்னா பொழிந்தது சபாத் நாளில் மன்னா பொழியவில்லை. இஸ்ரவேலர் கிகால் என்னும் இடத்துக்கு வந்து நிசான் மாதாம் 14 ஆம் நாள் அங்கு அறுவடை செய்யப்பட்ட தானியங்களை உண்ட போது மன்னு பொழிவது நின்றுப்போனது.
# அக்டோபர் 19

## பிறப்புகள்

- 1862 &ndash; அகுஸ்தே லூமியேர், பிரான்சியத் திரைப்பட இயக்குநர், தயாரிப்பாளர் (இ. 1954)
- 1888 &ndash; வெ. இராமலிங்கம் பிள்ளை, நாமக்கல் கவிஞர் (இ. 1972)
- 1895 &ndash; லூயிசு மம்ஃபோர்டு, அமெரிக்க வரலாற்றாளர், மெய்யியலாளர் (இ. 1990)
- 1910 &ndash; சுப்பிரமணியன் சந்திரசேகர், நோபல் பரிசு பெற்ற இந்திய-அமெரிக்க இயற்பியலாளர் (இ. 1995)
- 1913 &ndash; வினிசியசு டி மோரேசு, பிரேசில் கவிஞர் (இ. 1980)
- 1917 &ndash; சரத்சந்திர சங்கர் சிறீகாந்த், இந்தியக் கணிதவியலாளர்
- 1919 &ndash; மன்னை நாராயணசாமி, தமிழக அரசியல்வாதி
- 1924 &ndash; நரேந்திரநாத் சக்ரவர்த்தி, வங்காள மொழிக் கவிஞர் (இ. 2018)
- 1931 &ndash; ஜான் லே காரே, ஆங்கிலேய உளவுப்புனைவு எழுத்தாளர்
- 1942 &ndash; ஜிம் ரோஜர்ஸ், அமெரிக்கத் தொழிலதிபர், முதலீட்டாளர், நூலாசிரியர்
- 1945 &ndash; ஆங்கசு டீட்டன், நோபல் பரிசு பெற்ற இசுக்கொட்டிய-அமெரிக்க பொருளியலாளர்
- 1946 &ndash; ரா. தாமரைக்கனி, தமிழக அரசியல்வாதி (இ. 2005)
- 1953 &ndash; மதன் பாப், நகைச்சுவை நடிகர் (இ. 2025)
- 1955 &ndash; ஜீன் கம்பாண்டா, ருவாண்டா அரசியல்வாதி, இனப்படுகொலைக் குற்றவாளி
- 1956 &ndash; கு. ஞானசம்பந்தன், தமிழகத் தமிழறிஞர், பேச்சாளர், எழுத்தாளர், நடிகர்
- 1961 &ndash; சன்னி தியோல், இந்திய நடிகர்
- 1962 &ndash; நவரத்தினம் கேசவராஜன், ஈழத்துத் தமிழ்த் திரைப்பட இயக்குநர், தயாரிப்பாளர் (இ. 2021)
- 1976 &ndash; கோ சன், தென் கொரிய விண்வெளி வீரர்
# அக்டோபர் 19

## இறப்புகள்

- 1216 &ndash; ஜான், இங்கிலாந்து மன்னர் (பி. 1167)
- 1745 &ndash; ஜோனதன் ஸ்விப்ட், அயர்லாந்து எழுத்தாளர் (பி. 1667)
- 1867 &ndash; ஜேம்சு சவுத், பிரித்தானிய வானியலாளர் (பி. 1785)
- 1936 &ndash; லூ சுன், சீன எழுத்தாளர் (பி. 1881)
- 1937 &ndash; எர்ணஸ்ட் ரதர்ஃபோர்டு, நோபல் பரிசு பெற்ற நியூசிலாந்து-ஆங்கிலேய வேதியியலாளர் (பி. 1871)
- 1950 &ndash; எட்னா செயிண்ட். வின்சென்ட் மில்லாய், அமெரிக்கக் கவிஞர் (பி. 1892)
- 2000 &ndash; நிமலராஜன், யாழ்ப்பாண பிபிசி செய்தியாளர்
- 2001 &ndash; தர்மா குமார், இந்திய பொருளியல் வரலாற்றாசிரியர், நூலாசிரியர் (பி. 1928)
- 2006 &ndash; ஸ்ரீவித்யா, தென்னிந்தியத் திரைப்பட நடிகை (பி 1953)
- 2011 &ndash; காக்கநாடன், இந்திய எழுத்தாளர் (பி. 1935)
- 2023 &ndash; பங்காரு அடிகளார், தமிழக ஆன்மீக குரு (பி. 1941)
# அக்டோபர் 19

## சிறப்பு நாள்

- சிலுவையின் புனித பவுல் திருவிழா
- அன்னை தெரேசா நாள் (அல்பேனியா)
# பூதலூர்

**பூதலூர்** (Budalur) என்பது தமிழ்நாட்டின், தஞ்சாவூர் மாவட்டத்திலுள்ள பூதலூர் வட்டம் மற்றும் பூதலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும்ஊராட்சியும் ஆகும். பூதலூர் தஞ்சாவூருக்கு மேற்கே 17 கி.மீ. தொலைவில் உள்ளது. இவ்வூருக்குக் கல்லணை கால்வாயும் வெண்ணாறும் கரைகளாக உள்ளன.  
இங்குள்ள தொடருந்து நிலையம் திருச்சிராப்பள்ளி தஞ்சாவூர் இருப்புப்பாதை வழித்தடத்தில் அமைந்துள்ளது. இது சோழ மன்னர்களின் ஆட்சிக்கு உட்பட்டிருந்த பகுதியாகும். சூன் 2020-இல் பூதலூரில் 9, 10-ஆம் நூற்றாண்டு சமணர் மற்றும் விஷ்ணு சிற்பங்கள் கண்டெடுக்கப்பட்டுள்ளது.
# வரிக்குதிரை

**வரிக்குதிரை** பாலூட்டி இனத்தைச் சேர்ந்த ஒரு விலங்கு ஆகும். இது ஒரு தாவர உண்ணி. இது குதிரை இனத்தைச் சேர்ந்தது. வரிக்குதிரை, பாலூட்டிகளில் குதிரை, கழுதை போல ஒற்றைப்படைக் குளம்பிகள் வரிசையைச் சேர்ந்த ஒரு விலங்கினம். இவை உடல் முழுவதும் கருப்பு வெள்ளையிலான வரிகளைக் கொண்டுள்ளன. இதனாலாயே இவை தமிழில் வரிக்குதிரைகள் எனப்படுகின்றன.  
வரிக்குதிரைகள் ஒரு சமூகவிலங்காகும். எனவே இவை எப்போதும் மந்தைகளாக (கூட்டமாக) வாழ்கின்றன. எந்த ஒரு குதிரையும் தனித்திருக்காது. நின்றுகொண்டே தூங்கும் பண்பு கொண்டது இது. இரண்டு வரிக்குதிரைகள் ஒன்றின்மீது ஒன்று மீது தங்களின் கழுத்துப் பகுதியை வைத்துக் கொண்டு நின்று ஓய்வு எடுத்துக் கொள்ளக்கூடியன. நன்கு வளர்ந்த வரிக்குதிரைகள் 1 - 2 மீட்டர் உயரமும் 2 - 3 மீட்டர் நீளமும் கொண்டவை. 250 இல் இருந்து 500 கிலோ எடை வரை இருக்கும். இவற்றால் மணிக்கு 55 கிலோமீட்டர் வேகத்தில் ஓட முடியும். சாதாரணமாக ஒரு நாளில் இவை 80 கிலோமீட்டர் தொலைவு வரை நடக்க வல்லவை. காட்டில் உள்ள வரிக்குதிரைகள் 20 முதல் 30 ஆண்டுகள்வரை வாழக்கூடியன. அவை விலங்குக்காட்சி சாலையில் 40 ஆண்டுகள்வரை உயிர் வாழும்.
# வரிக்குதிரை

## வரிகள்

வரிக்குதிரைகளின் வரிகள் தனித்தன்மை பெற்றவை. ஒவ்வொரு வரிக்குதிரையின் வரியும் இன்னொன்றினதைப்போல இருப்பதில்லை. மாந்தர்களின் கைவிரல் இரேகைகளைப் போல ஒன்றுபோல் ஒன்று இல்லாத தனித் தன்மையான கருப்பு, வெள்ளை வரிக்கோடுகளைக் கொண்டவை. வரிகள் முன் புறம் நெடுக்குக்கோடுகளாகவும் பின்புறமும் கால்களிலும் கிடைக்கோடுகளாகவும் இருக்கின்றன.
# வீரராஜேந்திர சோழன்

இரண்டாம் இராஜேந்திர சோழனைத் தொடர்ந்து சோழ நாட்டு ஆட்சிபீடம் ஏறியவன் **வீரராஜேந்திர சோழன்** (பொ.ஊ. 1063 - 1070). இவன் இரண்டாம் இராஜேந்திரனின் தம்பி ஆவான். இரண்டாம் இராஜேந்திரனின் மகனும், முடிக்குரிய வாரிசுமான இராஜமகேந்திரன், தந்தைக்கு முன்னரே இறந்து விட்டதால், வீரராஜேந்திரன் அரசனாக்கப்பட்டான்.  
இவனுடைய காலம் சோழ நாட்டின் வரலாற்றில் பிரச்சினைகள் மிகுந்த காலமாயிருந்தது. தெற்கு, வடக்கு இரு புறங்களிலுமிருந்தும் போர்களையும், போட்டிகளையும் சந்திக்க வேண்டியிருந்தது.
# வீரராஜேந்திர சோழன்

## போர்கள்

வீரராஜேந்திரன் சோழர்களின் பரம்பரை எதிரிகளான சாளுக்கியருடன் பல போர்களை நடத்த வேண்டியிருந்தது. கீழைச் சாளுக்கியப் பகுதியான வேங்கி மீது சோழருக்கு இருந்த ஈடுபாடே இப் போர்களுக்கு முக்கிய காரணம் எனலாம். அத்துடன், தெற்கில், பாண்டி நாட்டிலும், ஈழத்திலும் சோழரின் மேலாண்மையைத் தக்கவைத்துக் கொள்வதற்காகவும் தொடர்ந்து போராட வேண்டியிருந்தது.
# வீரராஜேந்திர சோழன்

## போர்கள்

### ஆரம்பகாலப் போர்கள்

இவனுடைய ஆரம்ப காலத்தில், சேர நாட்டில் ஏற்பட்ட கிளர்ச்சியைக் கட்டுப்படுத்துவதற்காக அங்கே சென்று போரிட்டான். பாண்டி நாட்டிலும், சில பாண்டிய இளவரசர்களின் கிளர்ச்சிகளை முறியடித்தான். இச் சூழ்நிலையைப் பயன்படுத்தி மேற்குச் சாளுக்கிய மன்னனான முதலாம் சோமேசுவரன் சோழ நாட்டின் மீது படையெடுத்தான்.
# வீரராஜேந்திர சோழன்

## போர்கள்

### ஆரம்பகாலப் போர்கள்

#### சாளுக்கியப் போர்கள்

வீரராஜேந்திரன் சாளுக்கியருடன் நடத்திய கடுமையான போர்கள் பற்றிய தகவல்களை அவன் காலத்திய கல்வெட்டுக்கள் எடுத்தியம்புகின்றன. வீரராஜேந்திரன் மன்னன் ஆகுமுன்பே, அப்போதைய முடிக்குரிய இளவரசனான இராஜமகேந்திரனின் தலைமையில் சாளுக்கியருடன் போரிட்டுள்ளான். இப்போரில் சாளுக்கியரை முறியடித்துச் சோழர் படை பெருவெற்றி பெற்றது. இதைத் தொடர்ந்து அவமானமுற்ற சோமேஸ்வரன் மீண்டும் ஒரு போருக்கு அழைப்பு விடுத்தான். அவன் முன்னர் தோல்வியடைந்த அதே கூடல் சங்கமம் என்னும் இடத்தைப் போருக்கான இடமாகவும் குறித்திருந்தான்.  
அழைப்பை ஏற்ற வீரராஜேந்திரன் படைகளுடன் குறிப்பிட்ட இடத்துக்கு அருகே முகாமிட்டுக் காத்திருந்தான். போருக்காகக் குறிக்கப்பட்ட தினமான 10 செப்டெம்பர் 1067 அன்று சாளுக்கியப் படைகள் தென்படவில்லை. ஒரு மாதம் வரை காத்திருந்த வீரராஜேந்திரன் சுற்றியிருந்த சாளுக்கியப் பகுதிகளில் தாக்குதல் நடவடிக்கைகளில் ஈடுபட்டு, துங்கபத்ரா நதிக்கரையில் வெற்றிக்கம்பம் ஒன்றையும் நிறுவினான்.  
தானே அழைப்பு விடுத்த போருக்குச் சோமேஸ்வரன் வராது விட்ட காரணம் தெரியவில்லை ஆனாலும், இந் நிகழ்வினால் முன்னரிலும் கூடிய அவமானப்பட்ட சோமேஸ்வரன் தற்கொலை செய்து கொண்டதாகக் கூறப்படுகின்றது.  
கூடல் சங்கமத்தில் இருந்து கீழைச் சாளுக்கியர்களின் தலைநகரான வெங்கிக்குச் சென்ற வீரராஜேந்திரனின் படைகள் அங்கே சோழர் ஆதிக்கத்துக்கு எதிரான கிளர்ச்சிகளை முறியடித்தன. இப் போரில் வீரராஜேந்திரன், ஜனநாதன் என்பவன் தலைமையிலான மேலைச் சாளுக்கியப் படைகளைக் கிருஷ்ணா நதிக் கரையில் முறியடித்தான். வெங்கியின் வீழ்ச்சியைத் தொடர்ந்து கீழைச் சாளுக்கியர் பகுதி முழுவதையும் வீரராஜேந்திரன் அடிப்படுத்தினான். விஜயாதித்தன் என்னும் கீழைச் சாளுக்கிய இளவரசனை வெங்கியில் மன்னனாக்கினான். வடபகுதிப் போர்களில் கலிங்க நாடு, மேலைச் சாளுக்கியருக்கு உதவியாக இருந்தது. இதனால் கலிங்கத்தின் மீதும் படையெடுத்து வெற்றி பெற்றான்.
# வீரராஜேந்திர சோழன்

## போர்கள்

### ஆரம்பகாலப் போர்கள்

#### இலங்கைப் போர்

சோழரின் ஆட்சியின் கீழ் இருந்த இலங்கைத் தீவின் தென் பகுதியில் தன்னை உறுதிப்படுத்தி வந்த விஜயபாகு என்ன்னும் சிங்கள அரசன், சோழர்களை இலங்கையில் இருந்து துரத்த எண்ணி நடவடிக்கைகளில் ஈடுபட்டிருந்தான். வீரராஜேந்திரன் இவனை அடக்குவதற்காக இலங்கையில் இருந்த சோழர் படைகளை இலங்கையின் தென்பகுதியான உறுகுணைப் பகுதிக்கு அனுப்பினான். விஜயபாகுவின் வேண்டுகோளுக்கு இணங்கி பர்மாவின் அரசன் அவனுக்குத் துணையாகக் கப்பல்களையும் படைகளையும் அனுப்பினான். இவற்றின் துணையுடன் இலங்கையின் சோழர் ஆட்சிக்கு உட்பட்ட பகுதிகளில் கிளர்ச்சிகளை உருவாக்குவதில் விஜயபாகு வெற்றி பெற்றான். இலங்கையில் ஏற்கெனவேயிருந்த சோழர் படைகளுக்குத் துணையாகச் சோழநாட்டிலிருந்தும் படைகள் இலங்கைக்கு அனுப்பப்பட்டன. இதன் மூலம் வீரபாண்டியன் கிளர்ச்சிகளை அடக்கினான் எனினும், உருகுணைப் பகுதியில் தனது பலத்தை, விஜயபாகு மேலும் அதிகரித்துக் கொண்டான். விஜயபாகுவின் நடவடிக்கைகள் பின் வந்த ஆண்டுகளிலும் தொடர்ந்தது.
# வீரராஜேந்திர சோழன்

## போர்கள்

### ஆரம்பகாலப் போர்கள்

#### கடாரப் படையெடுப்பு

வீரராஜேந்திரனின் ஏழாம் ஆட்சியாண்டில் பொறிக்கப்பட்ட சாசனம் ஒன்று, அவன், அரசன் ஒருவனின் வேண்டுகோளுக்கு இணங்கிக் கடாரத்தின் மீது படையெடுத்து வெற்றி கொண்டதாகவும், அதனை அம்மன்னனுக்குக் கையளித்ததாகவும் கூறுகின்றது. உதவி கோரிய மன்னன் தொடர்பான தகவல்களோ, வேறு தகவல்களோ எதுவும் கிடைக்கவில்லை. இந் நிகழ்ச்சி பொ.ஊ. 1068 இல் இடம் பெற்றிருக்கலாம் எனக் கருதப்படுகின்றது.
# வீரராஜேந்திர சோழன்

## சாளுக்கியருடனான தொடர்பு

முதலாம் சோமேஸ்வரனின் இறப்புக்குப் பின்னர், பொ.ஊ. 1068 ஆம் ஆண்டில், இரண்டாம் சோமேஸ்வரன் மேலைச் சாளுக்கிய ஆட்சிபீடம் ஏறினான். தொடர்ந்து இவனுக்கும், இவனது தம்பியான விக்கிரமாதித்தனுக்கும் இடையே நிகழ்ந்த அதிகாரப் போடியினால் உள்நாட்டுக் கலகம் தோன்றியது. சோமேஸ்வரன் நாட்டின் தென் பகுதியை விக்கிரமாதித்தனுக்கு விட்டுக் கொடுத்தான். நிலைமையைப் பயன்படுத்திக் கொண்ட வீரராஜேந்திரன், விக்கிரமாதித்தனுடன் நட்பை ஏற்படுத்திக்கொண்டு தனது மகளையும் அவனுக்கு மணமுடித்து வைத்தான்.
# வீரராஜேந்திர சோழன்

## இறப்பு

வீரராஜேந்திரன் பொ.ஊ. 1070 ஆம் ஆண்டில் காலமானான். இவன் தனது ஆண் மக்களைச் சோழநாட்டின் பகுதிகளில் ஆளுநராக நியமித்திருந்தான். வீரராஜேந்திரனின் இறப்பைத் தொடர்ந்து இவர்களில் ஒருவன் அதிராஜேந்திரன் என்னும் பெயருடன் அரசனானான்.
# வீரராஜேந்திர சோழன்

## உசாத்துணைகள்

- Nilakanta Sastri, K.A. (1935). *The CōĻas*, University of Madras, Madras (Reprinted 1984).
- Nilakanta Sastri, K.A. (1955). *A History of South India*, OUP, New Delhi (Reprinted 2002).
- South Indian Inscriptions - http://www.whatisindia.com/inscriptions/
# ஐரோப்பிய தமிழ் இலக்கியச் சந்திப்பு

புலப்பெயர் தமிழ் படைப்பளிகளினால் ஐரோப்பாவில் கூட்டப்படும் ஒரு இலக்கிய நிகழ்வே **இலக்கியச் சந்திப்பு** ஆகும். மனித உரிமைகள், பெண்கள், தலித்துக்கள், மலையக மக்கள், முஸ்லீம்கள் உரிமைகள் போன்ற ஈழத்தமிழ் தேசிய மைய கதையாடலில் புறக்கணிக்கப்பட்ட கருப்பொருட்களை மையமாக இந்த சந்திப்புக்களில் அலசப்படுவது இந்த சந்திப்பின் சிறப்பு ஆகும். இச்சந்திப்பு 1988ம் ஆண்டு தொடக்கம் தொடர்ச்சியாக நடைபெற்றுவருகின்றது. இச்சந்திப்பு தமிழர்களின் முக்கிய பிரச்சினையான சிங்கள-தமிழ் இனப்பிரச்சினையை அலட்சியப்படுத்தி, அதன் முக்கிய பிரதிநிதிகளான தமிழீழ விடுதலைப் புலிகளுக்கு எதிராக இயங்குவாதக விமர்சனங்கள் உண்டு.
# கனடாவின் அரசியலமைப்பு

வில் நாடாளுமன்றக் குன்றின் மேற்கிலுள்ள கனடாவின் உச்சநீதி மன்றம்]]
**கனடாவின் அரசியல் அமைப்பு** (*Constitution of Canada*) கனடாவின் மீயுயர் சட்டமாகும்; நாட்டின் வரையறுக்கப்பட்ட ஆளும் மன்றத்தின் இயற்றுச் சட்டங்களையும் வரையறுக்கபடாத வழமைகளையும் அரசியல் வழக்கங்களையும் ஒன்றிணைத்த அரசியலமைப்புச் சட்டம் ஆகும். மாக்னா கார்ட்டாவை அடித்தளமாகக் கொண்ட இதுவே உலகின் மிகவும் பழைமையான, செயற்பாட்டில் உள்ள அரசியலமைப்புச் சட்டமாகும். இந்தச் சட்டம் கனடிய அரசு, கனடாக் குடிமக்களின் குடிசார் மற்றும் அரசியல் உரிமைகள் மற்றும் கனடாவில் வாழ்வோரின் உரிமைகளை வரையறுக்கின்றது. கனடாவின் அரசியலமைப்புச் சட்டம் அரசியலமைப்பை விளக்குவதுடன் அதன் செயற்பாட்டை விவரிக்கின்றது. கனடாவின் அரசியலமைப்பு சட்டம் அதன் மத்திய மாகாண அரசுகளின் அதிகாரங்களையும் கடமைகளையும் வரயறைசெய்து, சட்ட உருவாக்க வழிமுறைகளையும் விவரிக்கின்றது. மாகாண அரசுகள் உள்ளூர் அரசுகளின் அதிகாரங்களையும் கடமைகளையும் வரையறைசெய்கின்றன. அரசுகள் தகுந்த வழிமுறைகளுக்கமைய சட்டங்களை உருவாக்கி அமுல்படுத்துகின்றன.  
கனடாவின் அரசியலமைப்பின் அங்கங்களை அரசியலமைப்புச் சட்டம் 1982, உபபிரிவு 52(2) விவரிக்கிறது; இதன்படி கனடாச் சட்டம், 1982, அட்டவணையிலுள்ள அனைத்துச் சட்டங்களும் குறிப்பாணைகளும் அரசியலமைப்புச் சட்டம் 1867இல் (முன்னாளைய பிரித்தானிய வட அமெரிக்கச் சட்டம், 1867) உள்ளதும், இவற்றிற்கான ஏதேனும் திருத்தங்களும் அடங்கும். கனடாவின் உச்சநீதி மன்றம் இந்தப் பட்டியல் முழுமையானதல்ல என்றும் கூட்டமைப்பு உருவானதிற்கு முன்பிருந்த சட்டங்களும் எழுதப்படாத அங்கங்களையும் உள்ளடக்கியது என்றும் கூறியுள்ளது.  
கனடாவின் நீதிமன்றயமைப்பு சட்டங்களை புரிந்து அமலாக்குவதில் முக்கியப் பங்கு வகிக்கின்றது. அரசியல் அமைப்பு சட்டத்தை மீறும் சட்டங்களை செல்லுபடியாகாமல் செய்யும் அதிகாரம் நீதியமைப்புக்கு உண்டு. கனடாவின் உச்ச நீதி மன்றமே சட்ட கட்டமைப்பின் அதி உயர் அதிகாரம் கொண்டது.
# வார்ப்புரு:Infobox Chola

**}
}**  
| **ஆட்சிக்காலம்** | } |  |
| --- | --- | --- |
| **பட்டம்** | *}* |  |
| **தலைநகரம்** | } |  |
| **அரசி** | } |  |
| **பிள்ளைகள்** | } |  |
| **முன்னவன்** | } |  |
| **பின்னவன்** | } |  |
| **தந்தை** | } |  |
| **பிறப்பு** | } |  |
| **இறப்பு** | } | } |
# அகத்தீஸ்வரம்

**அகத்தீஸ்வரம்** (ஆங்கிலம்:Agastheeswaram, மலையாளம்:അഗസ്തീശ്വരം) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் உள்ள பேரூராட்சி ஆகும்.
# அகத்தீஸ்வரம்

## அமைவிடம்

இது, நாகர்கோவிலிருந்து 20 கி.மீ.; கன்னியாகுமரியிலிருந்து 5 கி.மீ.; கொட்டாரத்திலிருந்து 2 கி.மீ.; கோவளத்திலிருந்து 4 கி.மீ. தொலைவில் உள்ளது.
# அகத்தீஸ்வரம்

## பேரூராட்சியின் அமைப்பு

2.55 ச.கி.மீ. பரப்பும், 15 வார்டுகளும், 23 தெருக்களும் கொண்ட இப்பேரூராட்சி, கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# அகத்தீஸ்வரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,457 வீடுகளும், 16,822 மக்கள்தொகையும் கொண்டது.
# அகத்தீஸ்வரம்

## கோயில்கள்

- அகஸ்தீஸ்வரம் சிதம்பரேஸ்வரர் கோயில்
# அருப்புக்கோட்டை

**அருப்புக்கோட்டை** இந்தியாவின், தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள அருப்புக்கோட்டை வட்டத்தின் நிர்வாகத் தலைமையிட நகரமும், நகராட்சியும் ஆகும். அருப்புக்கோட்டை சட்டமன்றத் தொகுதி விருதுநகர் மக்களவைத் தொகுதிக்கு உட்பட்டதாகும்.
# அருப்புக்கோட்டை

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 97&nbsp;மீட்டர் (318&nbsp;அடி) உயரத்தில் இருக்கின்றது. இந்த ஊர் மதுரை - தூத்துக்குடி தேசிய நெடுஞ்சாலை(45-பி)யில், மதுரையில் இருந்து 48 கி.மீ தொலைவில் அமைந்துள்ளது.
# அருப்புக்கோட்டை

## பெயர்க் காரணம்

அருப்புக்கோட்டையின் பழைய பெயர் செங்காட்டு இருக்கை இடத்துவழி என்பதாகும்.  
விஜயநகரப் பேரரசு காலத்தில் தெலுங்கு மொழி பேசும் மக்கள் மதுரையில் இருந்து இங்கு வந்து குடியேறி வேளாண்மை தொழில் செய்து வந்ததால் 'அரவகோட்டை' என அழைக்கப்பட்டது. பின் கால மாற்றத்தில் தற்போது அருப்புக்கோட்டை என அழைக்கப்படுகிறது. அருப்புக்கோட்டையை அண்டிய சிற்றூர்கள் மல்லிகை அரும்பு உற்பத்திக்குப் பெயர் பெற்றவை. அருப்புக்கோட்டை என்பது அரும்புகோட்டை என்னும் சொல்லின் மருவுச் சொல் எனவும் கூறப்படுகிறது. அருப்புக்கோட்டை நகரம் முந்தைய மதுரை மாவட்டத்தில் ஒரு பகுதியாக இருந்தது.
# அருப்புக்கோட்டை

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 87,722 மக்கள் இங்கு வசிக்கின்றார்கள். இவர்களில் 43,558 ஆண்கள், 44,164 பெண்கள் ஆவார்கள். அருப்புக்கோட்டை மக்கள்தொகையின் பாலின விகிதம் 1014. அதாவது 1000 ஆண்களுக்கு 1014 பெண்கள் இருக்கிறார்கள். அருப்புக்கோட்டை மக்களின் சராசரி கல்வியறிவு 89.97% ஆகும், இதில் ஆண்களின் கல்வியறிவு 94.85%, பெண்களின் கல்வியறிவு 85.18% ஆகும். இது தமிழக சராசரி கல்வியறிவான 80.09% விட கூடியதே. அருப்புக்கோட்டை மக்கள் தொகையில் 7,654 (8.73%) ஆறு வயதுக்குட்பட்டோர் ஆவார்கள். அருப்புக்கோட்டையில் 23,803 வீடுகள் உள்ளன.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 91.47% ஆக இருக்கின்றனர். அதையடுத்து இஸ்லாமியர்கள் 6.42% கிருஸ்துவர்கள் 2.02%, என்ற விகிதத்தில் இருக்கின்றனர். அருப்புக்கோட்டை மொத்த மக்கள்தொகையில் தாழ்த்தப்பட்டோர் 7.04%, பழங்குடியினர் 0.16% ஆக உள்ளனர்.
# அருப்புக்கோட்டை

## தொழில்

நெசவு மற்றும் அதை சார்ந்த தொழில்கள், விவசாயம், பெரும்பான்மை நகர மக்களாலும் மற்றும் இதைச் சுற்றியுள்ள கிராம மக்களாலும் செய்யப்படுகின்றன. இந்நகரைச் சுற்றியுள்ள சுமார் ஆயிரம் கிராம மக்களுக்கு இது கல்வி மற்றும் சந்தைக்கான மைய இடமாக விளங்குகிறது. இந்நகரைச் சுற்றிலும் சுமார் பத்திற்கும் மேற்பட்ட தனியார் நூற்பு ஆலைகள் உள்ளன.
# அருப்புக்கோட்டை

## போக்குவரத்து

### சாலை போக்குவரத்து

அருப்புக்கோட்டையானது மதுரை, தூத்துக்குடி, விருதுநகர், திருநெல்வேலி, கோவில்பட்டி மற்றும் இராமநாதபுரத்தை இணைக்கும் மையமாக செயல்படுகிறது.  
திருச்சி, மதுரை மற்றும் தூத்துக்குடி ஆகியவற்றை இணைக்கும் ஒரு முக்கியமான வழியான தேசிய நெடுஞ்சாலை 45-பி, அருப்புக்கோட்டை வழியாக செல்கிறது.
# அருப்புக்கோட்டை

## போக்குவரத்து

### இரயில் போக்குவரத்து

அருப்புக்கோட்டை தொடருந்து நிலையமானது மானாமதுரை மற்றும் விருதுநகர் ஆகியவற்றுடன் இணைக்கும் அகல ரயில் பாதையாக உள்ளது. இது தென் மாவட்டங்களை, டெல்டா மாவட்டங்களுடன் இணைப்பதற்கான ஒரு முக்கிய தொடருந்துப் பாதையாகும். மேலும் இது விருதுநகர் - அருப்புக்கோட்டை - மானாமதுரை - காரைக்குடி - திருச்சி வழியாக சென்னைக்கு செல்ல மாற்று வழியாகவும் உள்ளது.
# அருப்புக்கோட்டை

## போக்குவரத்து

### வானூர்தி நிலையம்

இங்கிருந்து 44 கி.மீ தொலைவில் மதுரை பன்னாட்டு வானூர்தி நிலையம் அமைந்துள்ளது.
# அருப்புக்கோட்டை

## இறை வழிபாட்டு தலங்கள்

### இந்து கோவில்கள்

1. அருள்மிகு முத்தாளம்மன் திருக்கோவில் பாலையம்பட்டி
1. அருள்மிகு சொக்கநாத சுவாமி உடனுறை மீனாட்சியம்மன் திருக்கோவில்
1. அருள்மிகு வேணுகோபாலசாமி திருக்கோவில் பாலையம்பட்டி
1. அருள்மிகு முத்துமாரியம்மன் திருக்கோவில்
1. அருள்மிகு ஆயிரங்கண் மாரியம்மன் கோவில் (புளியம்பட்டி)
1. அமுதலிங்கேஸ்வரர் திருக்கோவில்
1. சிவன் கோவில்
1. சௌடேஸ்வரி அம்மன் கோவில்
1. அருள்மிகு மாரியம்மன் கோவில் (அம்மன் கோவில் தெரு)
1. வாழவந்தம்மன் கோவில்
1. மலையரசன் கோவில்
1. பட்டாபி ராமர் கோவில்
1. சிவன் விநாகர் கோவில் (புளியம்பட்டி)
1. மாகாளி அம்மன் கோவில் (காந்தி மைதானம்)
1. விநாயகர் கோவில்
1. வடிவேல் முருகன் கோவில்
1. உச்சினி மாகாளியம்மன் கோவில்
1. முத்தையா கோவில்
1. காமாட்சி அம்மன் கோவில் (குமரன் புது தெரு)
1. வண்டி மலர்ச்சி அம்மன் கோவில் (குமரன் புது தெரு)
# அருப்புக்கோட்டை

## இறை வழிபாட்டு தலங்கள்

### மசூதிகள்

1. வாழவந்தபுரம் ஜூம்மா பள்ளிவாசல்
1. நல்லூர் முகைதீன் ஆண்டவர் ஜூம்மா பள்ளிவாசல்
# அருப்புக்கோட்டை

## இறை வழிபாட்டு தலங்கள்

### தேவாலயங்கள்

1. சி.எஸ்.ஐ இம்மானுவேல் தேவாலயம்
1. சி.எஸ்.ஐ கிறிஸ்து தேவாலயம், புளியம்பட்டி
1. சி.எஸ்.ஐ தேவாலயம், பாளையம்பட்டி
1. சி.எஸ்.ஜ நல்ல சமாரியன் சிற்றாலயம், புதிய பேருந்து நிலையம்
1. ரோமன் கத்தோலிக் தேவாலயம்
1. ஏ.ஜி. தேவாலயம்
1. பெந்தகோஸ்து தேவாலயம்
1. மாராநாதா திருச்சபை
# அருப்புக்கோட்டை

## கல்வி நிலையங்கள்

### பள்ளிகள்

1. வெள்ளைக்கோட்டை செங்குந்தர் தொடக்கப்பள்ளி, அருப்புக்கோட்டை
1. வெள்ளைக்கோட்டை செங்குந்தர் உயர்நிலைப்பள்ளி, அருப்புக்கோட்டை
1. பொட்டல்பட்டி செங்குந்தர் தொடக்கப்பள்ளி, அருப்புக்கோட்டை
1. பொட்டல்பட்டி செங்குந்தர் உயர்நிலைப்பள்ளி, அருப்புக்கோட்டை
1. CSI பெண்கள் மேல்நிலைப்பள்ளி
1. CSI போர்டிங் நடுநிலைப்பள்ளி
1. CSI தொடக்கப்பள்ளி,பந்தல்குடி சாலை.
1. CSI தொடக்கப்பள்ளி, புளியம்பட்டி
1. B.P.V.சாலா உயர்நிலைப்பள்ளி பாலையம்பட்டி
1. எஸ். பி. கே. பெண்கள் மேல்நிலைப்பள்ளி
1. எஸ். பி. கே. ஆண்கள் மேல்நிலைப்பள்ளி
1. எஸ். பி. கே. தொடக்கப்பள்ளி
1. எஸ். பி. கே. தியாகராஜன் மெட்ரிக் மேல்நிலைப்பள்ளி
1. எஸ். பி. கே. ஜூனியர் நர்சரி மற்றும் பிரைமரி பள்ளி
1. எஸ். பி. கே. இண்டர்நேசனல் பள்ளி(CBSE)
1. இந்து நாடார் நடுநிலைப்பள்ளி
1. சாலியர் மகாஜன மேல்நிலைப்பள்ளி
1. சாலியர் மகாஜன நடுநிலைப்பள்ளி,திருநகரம்
1. சாலியர் மகாஜன நடுநிலைப்பள்ளி, வேலாயுதபுரம்
1. சாலியர் மகாஜன தொடக்கப்பள்ளி, புளியம்பட்டி
1. சாலியர் மகாஜன தொடக்கப்பள்ளி
1. சாலியர் மகாஜன தொடக்கப்பள்ளி,, வேலாயுதபுரம்
1. APTSMPS மெட்ரிக் மேல்நிலைப்பள்ளி
1. தேவாங்கர் மேல்நிலைப்பள்ளி
1. தேவாங்கர் நடுநிலைப்பள்ளி
1. தேவாங்கர் தொடக்கப்பள்ளி, புளியம்பட்டி
1. தேவாங்கர் தொடக்கப்பள்ளி, சொக்கலிங்கபுரம்
1. விஷ்வாஸ் நர்ஷரி மற்றும் பிரைமரி பள்ளி
1. ஶ்ரீ விஷ்வாஸ் வித்யாலயா
1. அல் அமீன் மேல்நிலைப்பள்ளி
1. காந்தி வித்தியாலயம் மேல்நிலைப்பள்ளி
1. சந்திரா நேஷனல் பள்ளி
1. சந்திரா குழந்தைகள் பள்ளி
1. ஶ்ரீ சௌடாம்பிகா நர்ஷரி மற்றும் பிரைமரி பள்ளி
1. ஶ்ரீ சௌடாம்பிகா காண்வென்ட் மெட்ரிக் மேல்நிலைப்பள்ளி
1. ஶ்ரீ சௌடாம்பிகா இண்டர்நேசனல் மேல்நிலைப்பள்ளி
1. நோபிள் மெட்ரிக் மேல்நிலைப்பள்ளி
1. நோபிள் பப்ளிக் இண்டர்நேசனல் மேல்நிலைப்பள்ளி
1. சிவானந்தா வித்யாலயா மெட்ரிக் மேல்நிலைப்பள்ளி
1. ஜூனியர் கேம்பிரிட்ஜ் நர்சரி மற்றும் பிரைமரி பள்ளி
1. மெக்கா தொடக்கப்பள்ளி ( அரசு உதவி பெறும் பள்ளி )
1. S T R N அரசு மேல்நிலைப்பள்ளி( அரசு மருத்துவமனை எதிரில்)
# அருப்புக்கோட்டை

## கல்வி நிலையங்கள்

### ௧ல்லூரிகள்

1. தேவாங்கர் கலைக்கல்லூரி
1. எஸ். பி. கே. கலைக்கல்லூரி
1. சௌடாம்பிகா பாலிடெக்னிக் கல்லூரி
1. சௌடாம்பிகா பொறியியல் கல்லூரி
1. சௌடாம்பிகா கேட்டரிங் கல்லூரி
1. நோபல் பெண்கள் கலைக்கல்லூரி
1. ரமனாஸ் பெண்கள் கலைக்கல்லூரி
1. அரசு கலைக்கல்லூரி அருப்புக்கோட்டை
# அருப்புக்கோட்டை

## கல்வி நிலையங்கள்

### அரசு கல்வி நிறுவனங்கள்

1. மதுரை காமராசர் பல்கலைக்கழக உறுப்புக்கல்லூரி
1. மாவட்ட ஆசிரியர் கல்வி மற்றும் பயிற்சி நிறுவனம்
1. அரசு தொழிற்பயிற்சி நிறுவனம்
# அபயபுரி

**அபயபுரி** (ஆங்கிலம்:Abhayapuri), இந்தியாவின் அஸ்ஸாம் மாநிலத்தில் அமைந்துள்ள Bongaigaon மாவட்டத்தில் இருக்கும் ஒரு பேரூர்ப் பகுதிக் குழு ஆகும்.
# அபயபுரி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 36&nbsp;மீட்டர் (118&nbsp;அடி) உயரத்தில் இருக்கின்றது.
# அபயபுரி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 14,671 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அபயபுரி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 83%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. அபயபுரி மக்கள் தொகையில் 10% ஆறு வயதுக்குட்பட்டோர் ஆவார்கள்.
# ஆபு சாலை

**ஆபு சாலை** (ஆங்கிலம்:Abu Road) இந்தியாவின் இராஜஸ்தான் மாநிலத்தில் அமைந்துள்ள சிரோஹி மாவட்டத்தில் இருக்கும் ஒரு நகராட்சி ஆகும். அபு மலை இங்கிருந்து 27 கி.மீ. தொலைவில் அமைந்துள்ளது.
# ஆபு சாலை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 47,320 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அபு சாலை மக்களின் சராசரி கல்வியறிவு 68% ஆகும், இதில் ஆண்களின் கல்வியறிவு 77%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. அபு சாலை மக்கள் தொகையில் 15% ஆறு வயதுக்குட்பட்டோர் ஆவர்.
# அதிராம்பட்டினம்

**அதிராம்பட்டினம்** (ஆங்கிலம்:Adirampattinam), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பட்டுக்கோட்டை வட்டத்தில் இருக்கும் ஒரு நகராட்சி ஆகும்.
# அதிராம்பட்டினம்

## 2021-இல் நகராட்சியாக தரம் உயர்த்துதல்

அதிராம்பட்டினம் பேரூராட்சியை 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார். அதன் பின்னர் 27 வார்டுகள் பிரிக்கப்பட்டது. அப்போது நடந்த நகரமன்ற தேர்தலில் திராவிட முன்னேற்றக் கழகம் வெற்றிபெற்றது. நகர் மன்ற தலைவராக திருமதி.தாஹிரா அப்துல் கரீம், நகர் மன்ற துணைத் தலைவராக திரு. இராம.குணசேகரன் தேர்ந்து எடுக்கப்பட்டனர்
# அதிராம்பட்டினம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 31066 மக்கள் இங்கு வசிக்கின்றார்கள். அதிராம்பட்டினம் மக்களின் சராசரி கல்வியறிவு 79.31% ஆகும். இது இந்திய தேசிய சராசரி கல்வியறிவான 59.5% விட கூடியதே. அதிராம்பட்டினம் மக்கள் தொகையில் 13.08% ஆறு வயதுக்குட்பட்டோர் ஆவார்கள். இங்கு ஆண்கள் 47.95% (14897) பெண்கள் 52.04% (16169). இங்கு முஸ்லிம்கள் 70% மற்றவர்கள் 30% ஆகும்.
# அதிராம்பட்டினம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.
# அடூர்

**அடூர்** (ஆங்கிலம்:Adoor), இந்தியாவின் கேரள மாநிலத்தில் அமைந்துள்ள பத்தனம்திட்டா மாவட்டத்தில் இருக்கும் ஒரு நகராட்சி ஆகும்.
# அடூர்

## மக்கள்தொகை விவரம்

இந்திய 2011 மக்கள் தொகை கணக்கெடுப்பின்படி 29171 மக்கள் இங்கு வசிக்கின்றார்கள். இவர்களில் 47.1% ஆண்கள், 52.9% பெண்கள் ஆவார்கள். அடூர் மக்களின் சராசரி கல்வியறிவு 96.31% ஆகும். இதில் ஆண்களின் கல்வியறிவு 97.49%, பெண்களின் கல்வியறிவு 95.27% ஆகும். இது இந்திய தேசிய சராசரி கல்வியறிவான 59.5% விட கூடியதே. அடூர் மக்கள் தொகையில் 8.27% ஆறு வயதுக்குட்பட்டோர் ஆவார்கள்.
# ஆடுதுறை

**ஆடுதுறை** (*Aduthurai*) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், திருவிடைமருதூர் வட்டத்தில் இருக்கும் ஓர் பேரூராட்சி ஆகும். இதனை **மருத்துவக்குடி** என்றும் அழைப்பர். இது கும்பகோணம்–மயிலாடுதுறை சாலையில் அமைந்துள்ளது. இங்கு தமிழ்நாடு நெல் ஆராய்ச்சி நிறுவனம் உள்ளது.
# ஆடுதுறை

## பேரூராட்சி நிர்வாகம்

16.81 சகிமீ பரப்பளவு கொண்ட இப்பேரூராட்சி 15 வார்டுகளும், 80 தெருக்களும் கொண்டது. இதன் தற்போதைய மக்கள்தொகை 14,750 (2017) ஆகும்.
# ஆடுதுறை

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 11,705 மக்கள் இங்கு வசிக்கின்றார்கள். இவர்களில் 5,858 பேர் ஆண்கள், 5,847 பேர் பெண்கள் ஆவார்கள். ஆடுதுறை மக்களின் சராசரி கல்வியறிவு 88.23 % ஆகும், இதில் ஆண்களின் கல்வியறிவு 93.11%, பெண்களின் கல்வியறிவு 83.38% ஆகும். இது தமிழகத்தின் சராசரி கல்வியறிவான 80.09% விட கூடியதே. ஆடுதுறை மக்கள் தொகையில் 10.17% ஆறு வயதுக்குட்பட்டோர் ஆவார்கள்.
# ஆடுதுறை

## அருகிலுள்ள கிராமங்கள்

ஆவணியாபுரம், மஞ்சமல்லி, கிள்ளுக்குடி, சாத்தனூர், மேலமருத்துவக்குடி, கீழ மருத்துவக்குடி, வானாதிராஜபுரம், திருமங்கலக்குடி, நரசிங்கன்பேட்டை, தியாகராஜபுரம், சூரியனார் கோவில் ஆகிய கிராமங்கள் உள்ளன.
# அடையாறு, கர்நாடகா

**அடையாறு** (ஆங்கிலம்:Adyar), இந்தியாவின் கர்நாடகம் மாநிலத்தில் அமைந்துள்ள தட்சிண கன்னட மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# அடையாறு, கர்நாடகா

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 6501 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அடையாறு மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 78%, பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. அடையாறு மக்கள் தொகையில் 13% ஆறு வயதுக்குட்பட்டோர் ஆவார்கள்.
# அகரம் (பேரூராட்சி)

**அகரம்** (ஆங்கிலம்:**Agaram**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், திண்டுக்கல் கிழக்கு வட்டத்தில் இருக்கும் ஒரு பேரூராட்சி ஆகும்.
# அகரம் (பேரூராட்சி)

## அமைவிடம்

அகரம் பேரூராட்சி திண்டுக்கல்லிருந்து 13 கி.மீ. தொலைவில் உள்ளது. இதன் தெற்கில் தாடிக்கொம்பு 2 கி.மீ.; வடக்கில் வேடசந்தூர் 15 கி.மீ. தொலைவில் உள்ளது.
# அகரம் (பேரூராட்சி)

## பேரூராட்சியின் அமைப்பு

21.05 ச.கி.மீ. பரப்பும், 15 பேரூராட்சி மன்ற உறுப்பினர்களையும், 51 தெருக்களையும் கொண்ட இப்பேரூராட்சி ஆத்தூர் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
# அகரம் (பேரூராட்சி)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,984 வீடுகளும்,15,610 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 79.3% மற்றும் பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 900 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே
4,556 மற்றும் 0 ஆகவுள்ளனர்.
# அகரம் (பேரூராட்சி)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 297&nbsp;மீட்டர் (974&nbsp;அடி) உயரத்தில் இருக்கின்றது.
# அகல்யாநகர்

**அகல்யாநகர்** (பழைய பெயர்:*அகமதுநகர்*) என்பது இந்தியாவின் மகாராஷ்டிரம் மாநிலத்தில் உள்ள அகல்யாநகர மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும்.
# அகல்யாநகர்

## பெயர் மாற்றம்

இம்மாவட்ட ப் பகுதிகளை ஆட்சி செய்த மராத்திய அரசி, அகல்யாபாய் நினைவாக மகாராட்டிரா மாநிலத்தை ஆளும் மகா யுதி கூட்டணி அரசின் முதலமைச்சர் ஏக்நாத் சிண்டே, அகமத்நகர் நகரம் மற்றும் அகமத்நகர் மாவட்டத்தின் பெயரை **அகல்யாநகர் மாவட்டம்** என்றும், தலைமையிடமான அகமத்நகர் என்பதை **அகல்யாநகர்** என்றும் பெயர் மாற்ற செய்ய இந்திய அரசிடம் மே 2023ல் கோரிக்கை வைத்தார். மகாராட்டிரா முதலமைச்சரின் கோரிக்கையை இந்திய அரசு அக்டோபர் 2024ல் ஏற்றது.
# அகல்யாநகர்

## புவியியல்

இவ்வூர், என்ற புவியியல் ஆள்கூறுகள் கொண்டு, கடல் மட்டத்தில் இருந்து சராசரியாக 688.72&nbsp;மீட்டர் (2259.60&nbsp;அடி) உயரத்தில் அமைந்துள்ளது.
# அகல்யாநகர்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 65 வார்டுகளும், 75,960 குடியிருப்புகளும் கொண்ட அகல்யாநகர் மாநகராட்சியின் மக்கள் தொகை 3,50,859 ஆகும். அதில் 1,78,899 ஆண்கள் மற்றும் 1,71,960 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% வீதம் உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். சராசரி எழுத்தறிவு 89.8% வீதம் உள்ளது. .இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 45,899 மற்றும் 4,074 வீதம் உள்ளனர். இந்நகரத்தில் இந்து சமயத்தினர் 75.69%, இசுலாமியர் 15.64%, சமணர்கள் 4.35%, பௌத்தர்கள் 0.85%, கிறித்தவர்கள் 2.57%, சீக்கியர்கள் 0.22% மற்றும் பிற சமயத்தினர் 0.58% வீதம் உள்ளனர்.
# அகல்யாநகர்

## போக்குவரத்து

### தொடருந்து நிலையம்

அகல்யாநகர் தொடருந்து நிலையம்மும்பை, கோலாப்பூர், சோலாப்பூர், கோரக்பூர், புது தில்லி, ஹூப்ளி, பெங்களூரு, புனே, ஹவுரா தானாபூர் (பட்னா அருகில்) நகரங்களை இருப்புப்பாதை வழியாக இணைக்கிறது.
# அகல்யாநகர்

## போக்குவரத்து

### சாலைகள்

அகல்யாநகர் பெரிய நகரங்களான சத்திரபதி சம்பாஜிநகர், பர்பானி, நாந்தேட், புனே, நாசிக், பீட், சோலாப்பூர், தாராசிவா போன்ற நகரங்களுடன் சாலைகள் மூலம் இணைக்கப்பட்டுள்ளது. கல்யான் (மும்பை) முதல் நிர்மல் (தெலங்கானா) செல்லும் தேசிய நெடுஞ்சாலை எண் 222 அகல்யாநகர் வழியாகச் செல்கிறது.
# அஹ்மத்பூர்

**அஹ்மத்பூர்** (ஆங்கிலம்:Ahmedpur), இந்தியாவின் மேற்கு வங்காளம் மாநிலத்தில் அமைந்துள்ள பிர்பம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# அஹ்மத்பூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 38&nbsp;மீட்டர் (124&nbsp;அடி) உயரத்தில் இருக்கின்றது.
# அஹ்மத்பூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 8397 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். அஹ்மத்பூர் மக்களின் சராசரி கல்வியறிவு 65% ஆகும், இதில் ஆண்களின் கல்வியறிவு 71%, பெண்களின் கல்வியறிவு 58% ஆகும். இது இந்திய தேசிய சராசரி கல்வியறிவான 59.5% விட கூடியதே. அஹ்மத்பூர் மக்கள் தொகையில் 14% ஆறு வயதுக்குட்பட்டோர் ஆவார்கள்.
# அஜ்மீர்

**அஜ்மீர்** என்பது இந்தியாவின் இராஜஸ்தான் மாநிலத்தில் அமைந்துள்ள அஜ்மீர் மாவட்டத்தில் இருக்கும் ஒரு நகராட்சி மன்றம் ஆகும். ஆரவல்லி மலைத்தொடர்களால் சூழப்பட்டுள்ள இந்த நகரம் பிருத்திவிராச் சௌகான் என்னும் புகழ் பெற்ற மன்னனின் தலைநகரங்களில் ஒன்றாக இருந்தது.
# அஜ்மீர்

## புவியியல்

அஜ்மீர் புறநகர்ப் பகுதியானது, கடல் மட்டத்தில் இருந்து சராசரியாக 502.34&nbsp;மீட்டர் (1648.10&nbsp;அடி) உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# அஜ்மீர்

## மக்கள் வகைப்பாடு

2001ஆம் ஆண்டு இந்திய மக்கள் தொகை கணக்கெடுப்பின்படி, 485,197 மக்கள் இங்கு வசிக்கின்றார்கள். இவர்களில் 52% ஆண்கள்; 48% பெண்கள் ஆவார்கள். அஜ்மீர் மக்களின் சராசரி கல்வியறிவு 74% ஆகும். இதில் ஆண்களின் கல்வியறிவு 80%; பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விடக் கூடியதே. அஜ்மீர் மக்கள் தொகையில் 12% ஆறு வயதுக்குட்பட்டோர் ஆவார்கள்.
# அக்பர்பூர்

**அக்பர்பூர்** (ஆங்கிலம்:Akbarpur), இந்தியாவின் உத்தரப் பிரதேசம் மாநிலத்தில் அமைந்துள்ள அம்பேத்கர் மாவட்டத்தில் உள்ள ஒரு பேரூராட்சி ஆகும்.
# அக்பர்பூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 133&nbsp;மீட்டர் (436&nbsp;அடி) உயரத்தில் இருக்கின்றது.
# அக்பர்பூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 17,368 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அக்பர்பூர் மக்களின் சராசரி கல்வியறிவு 57% ஆகும், இதில் ஆண்களின் கல்வியறிவு 62%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட குறைந்ததே. அக்பர்பூர் மக்கள் தொகையில் 18% ஆறு வயதுக்குட்பட்டோர் ஆவார்கள்.
# அகோலா

**அகோலா** (ஆங்கிலம்:Akola), இந்தியாவின் மகாராஷ்டிரம் மாநிலத்தில் அமைந்துள்ள அகோலா மாவட்டத்தில் உள்ள மாநகராட்சி ஆகும்.
# அகோலா

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 501&nbsp;மீட்டர் (1643&nbsp;அடி) உயரத்தில் இருக்கின்றது.
# அகோலா

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 399,978 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அகோலா மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 80%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. அகோலா மக்கள் தொகையில் 13% ஆறு வயதுக்குட்பட்டோர் ஆவார்கள்.
# அகோலா

## இணைப்புகள்

- அகோலா மாவட்ட அரசின் தளம்
- அகோலா விமானதளத்தின் தளம்
- அகோலா காவல்துறையின் தளம்
# அழகப்பபுரம்

**அழகப்பபுரம்** (ஆங்கிலம்:Alagappapuram), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும். இது கன்னியாகுமரியிலிருந்து 7 கி.மீ. தொலைவில் உள்ளது.
# அழகப்பபுரம்

## பேரூராட்சியின் அமைப்பு

8.63 ச.கி.மீ. பரப்பும், 15 வார்டுகளும், 43 தெருக்களும் கொண்ட இப்பேரூராட்சி, கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# அழகப்பபுரம்

## மக்கள் வகைப்பாடு

2011ஆம் ஆண்டின் மக்கள்தொகை கணக்கெடுப்பின் படி, அழகப்பபுரம் பேரூராட்சி 2656 வீடுகளும்; 9626 மக்களும் கொண்டது.  
| மொத்த மக்கள்தொகை | 9626 |
| --- | --- |
| ஆண்கள் | 4646 |
| பெண்கள் | 4980 |
| பிற்படுத்தப்பட்டோர் | 725 |
| பிற்படுத்தப்பட்ட ஆண்கள் | 363 |
| பிற்படுத்தப்பட்ட பெண்கள் | 362 |
| பழங்குடியினர் | 5 |
| பழங்குடியின ஆண்கள் | 5 |
| பழங்குடியின பெண்கள் | 0 |
| கல்வியறிவு பெற்றோர் | 8272 |
| கல்வியறிவு பெற்ற ஆண்கள் | 4048 |
| கல்வியறிவு பெற்ற பெண்கள் | 4224 |
# ஆலந்தூர்

**ஆலந்தூர்** (*Alandur*) என்பது இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது வடக்கு மற்றும் கிழக்கில் கிண்டி, தெற்கில் ஆதம்பாக்கம், தென்மேற்கில் பழவந்தாங்கல் மற்றும் வடமேற்கில் பரங்கிமலை ஆகியவற்றால் சூழப்பட்டுள்ளது. 2011 நிலவரப்படி, ஆலந்தூர் மக்கள் தொகை 1,64,430 ஆகும். ஆலந்தூரின் நகர ஒருங்கிணைப்பு 2030-ஆம் ஆண்டளவில் 3,00,000 மக்கள் தொகையைக் கொண்டிருக்கும். ஆலந்தூரில் இந்திய ராணுவத்தின் அதிகாரிகள் பயிற்சி அகாடமி மற்றும் அண்டை பகுதிகளான புனித தோமையார் மலை கன்டோன்மென்ட் மற்றும் அருகிலுள்ள நகரங்களான கிண்டி மற்றும் ஆதம்பாக்கம் உள்ளன. தமிழ்நாட்டின் முன்னாள் முதல்வரான எம். ஜி. ராமச்சந்திரன், 1967-இல் ஆலந்தூரிலிருந்து தனது முதல் சட்டமன்றத் தேர்தலில் வெற்றி பெற்று தனது அரசியல் வாழ்க்கையைத் தொடங்கினார். சென்னையின் புகழ்பெற்ற அடையாளங்களான நேரு சிலை மற்றும் கத்திப்பாரா சந்திப்பு ஆகியவற்றையும் ஆலந்தூர் கொண்டுள்ளது.
# ஆலந்தூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 12&nbsp;மீட்டர் (39&nbsp;அடி) உயரத்தில் இருக்கின்றது.
# ஆலந்தூர்

## அமைவிடம்

சென்னை மத்திய தொடருந்து நிலையத்திலிருந்து 16 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 14 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 5 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 12 கிலோமீட்டர் தொலைவிலும், ஆலந்தூர் அமைந்துள்ளது.
# ஆலந்தூர்

## போக்குவரத்து வசதிகள்

ஆலந்தூர் சாலை பல நகரங்களுக்கு செல்லும் சாலை அமைப்புடன் நன்கு இணைக்கப்பட்டுள்ளது. கத்திப்பாரா சந்திப்பு, ஆலந்தூரில் உள்ளது; இதன் வழியாக சென்னையின் பிற நகருக்கு செல்லும் பேருந்துகள் செல்கின்றன.  
அருகிலுள்ள தொடருந்து நிலையம் பரங்கிமலை தொடருந்து நிலையம் ஆகும்; புறநகர் இரயில்வே, தெற்கு இரயில்வே, மெட்ரோ இரயில், எம். ஆர். டி. எஸ். மற்றும் பொது பேருந்துகள் ஆகிய ஐந்து பொதுப் போக்குவரத்திற்கு இடமளிக்கும் திட்டங்கள் உள்ளன.  
இங்கிருந்து 5 கிலோமீட்டர் தொலைவில், சென்னை பன்னாட்டு வானூர்தி நிலையம் உள்ளது.
# ஆலந்தூர்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 1,64,430 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். ஆலந்தூர் மக்களின் சராசரி கல்வியறிவு 84% ஆகும், இதில் ஆண்களின் கல்வியறிவு 88%, பெண்களின் கல்வியறிவு 81% ஆகும். இது இந்திய தேசிய சராசரி கல்வியறிவான 59.5% விடக் கூடியதே. ஆலந்தூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
# ஆலந்தூர்

## கல்வி நிறுவனங்கள்

- செயின்ட் பீட்டர்ஸ் மெட்ரிகுலேசன் மேல்நிலைப்பள்ளி
- பி. எஸ். பி. பி மில்லினியம் பள்ளி
- மவுண்ட் கோட்டை உயர்நிலைப்பள்ளி
- மகேஷ் நிறுவனம்
- கிருபா தொடக்கப்பள்ளி
- இந்து காலனி செல்லம்மாள் வித்யாலயா
- வியாச வித்யாலயா பள்ளி
- AIM நர்சரி மற்றும் தொடக்கப்பள்ளி
- பிரின்ஸ் மெட்ரிகுலேசன் மேல்நிலைப்பள்ளி
- இம்மானுவேல் தொடக்கப்பள்ளி
- நேசனல் மெட்ரிகுலேசன் மேல்நிலைப்பள்ளி
- ஏ. ஜெ. எஸ். மேல்நிலைப்பள்ளி
- இந்திரா காந்தி மெட்ரிகுலேசன் பள்ளி